Dit was omtrent ’n week van goeie nuus vir die sanger Adam Barnard, wat die afgelope drie weke in die hoësorgeenheid van ’n Pretoriase hospitaal hemodialisebehandeling ontvang het.
Nie net het sy liggaam so goed op die behandeling gereageer dat hy nou na ’n ander hospitaal verskuif is om sy rehabilitasie voort te sit nie; hy en sy sangmaat, Henri Scott, het ook gehoor hulle is benoem vir ’n Ghoema-musiekprys.
Henri sê hulle is baie dankbaar vir die Ghoema-benoeming, want dit is vir ’n kunstenaar lekker om erkenning te kry vir al die harde werk wat hy in sy loopbaan ploeg.